આ હાઈજેકર્સ અબુ નિદાલ નામના આતંકવાદી સંગઠનના હતા. બાદમાં એવું પણ સાબિત થયું હતું કે હાઈજેકર્સને લિબિયાનું સમર્થન હતું. પાઇલટ ભાગી જવાથી હવે તેઓ લાચાર બન્યા હતા. આથી ફ્લાઇટમાં રહેલા અમેરિકન નાગરિકોને અલગ તારવીને તેમનો ખેલ ખતમ કરવા પ્રવાસીઓનાં પાસપોર્ટ એકઠાં કરવા ફ્લાઇટ અટેન્ડેન્ટ નીરજાને સૂચના આપી. નીરજાએ પાસપોર્ટ એકઠાં કરતી વખતે અમુક પાસપોર્ટ સીટની નીચે ફેંકી દીધા, જેથી તે પ્રવાસીઓને બચાવી શકાય. રાત્રે ૧૦ વાગ્યા સુધી પ્રવાસીઓને વિમાનમાં જ રખાયા.